Budyšin (SN). Domowina jako třěšny Zwjazk Serbow přewjedźe lětsa interkulturny projekt „Krabat between us“ (Krabat mjez nami), a to w Budyskim Kamjentnym domje.
Po přihotowanskich dnjach w juniju čaka na młodostnych wot 14 lět nětko takrjec wjeršk projekta, poprawna grafitijowa dźěłarnička wot 19. do 21. awgusta. Potom móža wobdźělnicy swoje znajomosće z barbowej tyzu, airbrushom abo ze specielnymi pisakami wuspytać a so na wulke sćěny zwažić.
W běhu mjenowaneho kónca tydźenja dojědu sej młodostni mjez druhim do Drježdźanskeho noweho města, zo bychu so z načasnej scenu wuměłskeje družiny street art zeznajomili. Na zhromadnym interkulturnym wječorku so při warjenju, spěwanju a rejwanju rozdźělne kultury předstaja a zeznaja.
Chrósćicy (SN). Hižo dźesać lět so Přezpólni na swjedźenjach po wšej Łužicy kaž tež na mjezynarodnych jewišćach derje čuja. W tym času su wjacore dźesatki spěwow zabyću wutorhnychu – zrudne a chutne runje tak kaž žortne a zdźěla samo nješwarne. Nětko hotuja so na jubilejny swjedźeń, kotryž wotměje so jutře za tydźeń, 20. awgusta, na Chróšćanskim Koklic statoku. Započatk budźe w 20 hodź. Po zhromadnym programje z cymbalowej skupinu Vojara z južneje Morawy a z rejwarjemi Wudworskeho folklorneho ansambla přizamknje so zabawa. Morawscy a serbscy ludowi hercy budu hač do nocy hudźić a spěwać.
Musku spěwnu skupinu Přezpólni załožichu 2006 jako dźěl Wudworskeho folklorneho ansambla. Hłowny zaměr cyłka je, pěstować serbski ludowy spěw w jeho prěnjotnej formje. Spěwa so jednohłósnje, přewod přewozmu dwoje husle a kontrabas. Swój repertoire čerpa skupina ze starych zapisow, mjez druhim ze Smolerjoweje/Hauptoweje zběrki pěsničkow z lěta 1841 a 1843.
Bluń (SN/MWj). Při 343 lět starej Blunjanskej tykowanej cyrkwi su přichodne tydźenje wobšěrniše saněrowanske dźěła trěbne. Wo tym informuja zhromadnu wosadu Bluń/Zabrod/Bjezdowy w najnowšim wosadnym łopjenu. Zo bychu jónkrótny twarski pomnik zachowali, dyrbja tam wšitke drjewjane hrjady fasady, drjewjane wokna kaž tež třěšne lijawy restawrować a zdźěla wobnowić. Tohodla wonkowny wobraz cyrkwje hač do nowembra hižo tajki kaž zwučeny njeje, dokelž jón róšty wobdawaja.
Iniciatiwa nětko na Facebooku
Budyšin. Iniciatiwna skupina za Serbski sejm je wotnětka tež na Facebooku internetnje prezentna. Tak chcedźa zajimcam zmóžnić „so aktiwnje na diskusijach, zarjadowanjach a na našim dźěle wobdźělić“, zamołwići zdźěleja. Zdobom wozjewjeja zadźerženske prawidła, z kotrymiž chcyli „tolerantnu, sprawnu a fairnu“ diskusiju zmóžnić.
Za wjace kultury
Biskopicy. Do kulturneho domu w Biskopicach ma nowe žiwjenje zaćahnyć. Zarjadniska towaršnosć kulturneho domu je tohodla wot awgusta noweho zamołwiteho za organizaciju zarjadowanjow přistajiła. Jens Werner ma wotnětka wšelakore kulturne zarjadowanja kaž koncerty, dźiwadło a wustajeńcy organizować. W prózdninach chcedźa poskitki za dźěći a swójby wuhotować.
Čěscy muslimojo přećiwo namocy
Zmylk pilotki bě přičina smjertneho njezboža z płujadłom w meji na Klukšanskim lětanišću. Tole wuchadźa z kónčneje rozprawy Zwjazkoweho zarjada za přepytowanje lětanskich njezbožow (BFU). Wina druhich abo techniski defekt njepředležitej.
Što drje je sej młoda płujadłowa lětarka z Braunschweigskeje kónčiny mysliła, jako so wony zahubny dźeń, 3. meje, po zmištrowanym wubědźowanju Klukšanskemu lětanišću bližeše? Piloća mějachu dwě móžnosći přizemić: pak hnydom na městnje pak po přidatnym kole w separatnym wobłuku. „Kaž ze škričkowanja z lětadłom wuchadźa, je pilotka po docpěću ciloweho banta planowała, skrótšene koło nad lětanišćom lećeć. To by prawidłam wotpowědowało“, rozłožuje nawoda přepytowanja Frank Stahlkopf z BFU. Potom pak drje je so 21lětna krótkodobnje hinak rozsudźiła. „Swědcy wobkedźbowachu, kak je wona bjez wusunjenych kolesow dźesać metrow wysoko nad lětanišćom lećała. Nadobo pak płujadło hižo runje njelećeše, ale so dele měrješe a skónčnje z cockpitom na zemju zrazy“, Frank Stahlknopf wuswětla. Pilotka hišće na městnje njezboža zemrě.
W kupnicy hewrjekali
Kamjenc. Krótko do toho, prjedy hač je Kamjenska kupnica Kaufland na Willyja Muhlowej zawčerawšim wječor začiniła, tam štyrjo mužojo hewrjekachu. Mjez druhim twory z polcow po kupnicy mjetachu. Do přiwołanych stražnikow a policistow dwaj z nich samo biještaj. Jako mějachu jich skónčnje tola pod kontrolu, so wukopa, zo běchu hewrjekarjo dospołnje pjeni.
Šulske stawizny Njebjelčic sahaja hač do spočatka 17. lětstotka. Wot toho časa mjenujcy je tam w běhu dweju lětstotkow šěsć muži ze swójbnym mjenom Pjetaš wuwučowało.
szl_Latn szl_Latn ces_Latn szl_Latn szl_Latn hrv_Latn bos_Latn szl_Latn szl_Latn pol_Latn szl_Latn slv_Latn szl_Latn pol_Latn szl_Latn szl_Latn